CELEX: 32005R0785
Language: el
Date: 2005-05-23 00:00:00
Title: Κανονισμός (ΕΚ) αριθ. 785/2005 του Συμβουλίου, της 23ης Μαΐου 2005, για την περάτωση της μερικής ενδιάμεσης επανεξέτασης των μέτρων αντιντάμπινγκ που εφαρμόζονται στις εισαγωγές μεταλλικού πυριτίου, καταγωγής Λαϊκής Δημοκρατίας της Κίνας

26.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 132/1
            
         
      ΚΑΝΟΝΙΣΜΌΣ (ΕΚ) αριθ. 785/2005 ΤΟΥ ΣΥΜΒΟΥΛΊΟΥ
   
   της 23ης Μαΐου 2005
   για την περάτωση της μερικής ενδιάμεσης επανεξέτασης των μέτρων αντιντάμπινγκ που εφαρμόζονται στις εισαγωγές μεταλλικού πυριτίου, καταγωγής Λαϊκής Δημοκρατίας της Κίνας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (εφεξής «βασικός κανονισμός»), και ιδίως το άρθρο 11 παράγραφος 3 και το άρθρο 22 στοιχείο γ),
   την πρόταση που υπέβαλε η Επιτροπή, κατόπιν διαβουλεύσεων με τη συμβουλευτική επιτροπή,
   Εκτιμώντας τα ακόλουθα:
   Α.   ΔΙΑΔΙΚΑΣΙΑ
   1.   Ισχύοντα μέτρα
   
               (1)
            
            
               Τον Μάρτιο του 2004, μετά την επανεξέταση ενόψει της λήξης ισχύος των μέτρων, το Συμβούλιο, με τον κανονισμό (ΕΚ) αριθ. 398/2004 (2), επέβαλε οριστικό δασμό αντιντάμπινγκ στις εισαγωγές μεταλλικού πυριτίου καταγωγής Λαϊκής Δημοκρατίας της Κίνας («ΛΔΚ»). Ο συντελεστής του οριστικού δασμού που επιβλήθηκε στην καθαρή τιμή «ελεύθερο στα σύνορα της Κοινότητας», πριν από τον εκτελωνισμό, ανερχόταν σε 49 %.
            
         2.   Έναρξη διαδικασίας
   
               (2)
            
            
               Στις 20 Μαρτίου 2004, η Επιτροπή, με ανακοίνωση (3) που δημοσιεύθηκε στην Επίσημη Εφημερίδα της Ευρωπαϊκής Ένωσης, ανήγγειλε την έναρξη μερικής ενδιάμεσης επανεξέτασης των μέτρων που εφαρμόζονται, μεταξύ άλλων, στις εισαγωγές πυριτίου καταγωγής ΛΔΚ, δυνάμει του άρθρου 11 παράγραφος 3 και του άρθρου 22 στοιχείο γ) του βασικού κανονισμού.
            
         
               (3)
            
            
               Η επανεξέταση άρχισε με πρωτοβουλία της Επιτροπής, για να εξετασθεί κατά πόσον, λόγω της διεύρυνσης της Ευρωπαϊκής Ένωσης την 1η Μαΐου 2004 (εφεξής «διεύρυνση») και λαμβάνοντας υπόψη το στοιχείο του κοινοτικού συμφέροντος, απαιτείται η προσαρμογή των μέτρων ώστε να αποτρέπονται αιφνίδιες και άκρως δυσμενείς επιπτώσεις για τα ενδιαφερόμενα μέρη, συμπεριλαμβανομένων των χρηστών, των διανομέων και των καταναλωτών.
            
         3.   Υπό εξέταση προϊόν
   
               (4)
            
            
               Το υπό εξέταση προϊόν είναι το ίδιο με εκείνο που αποτέλεσε αντικείμενο της έρευνας η οποία οδήγησε στην επιβολή των ισχυόντων μέτρων, δηλαδή μεταλλικό καρβίδιο, καταγωγής ΛΔΚ, που υπάγεται στον κωδικό ΣΟ 2804 69 00 (περιεκτικότητα σε πυρίτιο μικρότερη από 99,99 % κατά βάρος). Λόγω της τρέχουσας κατάταξης που καθορίζεται στην τελωνειακή ονοματολογία, θα πρέπει να αναφέρεται αποκλειστικά ως «πυρίτιο». Το πυρίτιο με μεγαλύτερο βαθμό καθαρότητας, που περιέχει κατά βάρος τουλάχιστον 99,99 % πυριτίου, και χρησιμοποιείται κυρίως στη βιομηχανία παραγωγής ηλεκτρονικών ημιαγωγών, υπάγεται σε διαφορετικό κωδικό ΣΟ και δεν καλύπτεται από την παρούσα διαδικασία.
            
         4.   Έρευνα
   
               (5)
            
            
               Η Επιτροπή ενημέρωσε επίσημα τους εισαγωγείς, τους χρήστες και τους εξαγωγείς που είναι γνωστό ότι ενδιαφέρονται και τις ενώσεις τους, τους αντιπροσώπους της εν λόγω χώρας εξαγωγής και τους κοινοτικούς παραγωγούς σχετικά με την έναρξη της έρευνας. Τα ενδιαφερόμενα μέρη είχαν τη δυνατότητα να γνωστοποιήσουν γραπτώς τις απόψεις τους και να ζητήσουν ακρόαση εντός της προθεσμίας που είχε καθορισθεί στην ανακοίνωση για την έναρξη της διαδικασίας.
            
         
               (6)
            
            
               Το Εμπορικό Επιμελητήριο εισαγωγέων και εξαγωγέων μετάλλων της Κίνας, η εταιρεία Minerals & Chemicals Importers & Exporters (CCCMC), η ένωση του κοινοτικού κλάδου παραγωγής (Euroalliages), εισαγωγείς/έμποροι, οι αρχές ορισμένων νέων κρατών μελών που προσχώρησαν στην Ευρωπαϊκή Ένωση την 1η Μαΐου 2004 (η «ΕΕ των 10») και οι χρήστες πυριτίου στην ΕΕ των 10 γνωστοποίησαν γραπτώς τις απόψεις τους. Όλα τα μέρη που το ζήτησαν εντός της καθορισθείσας προθεσμίας και τα οποία απέδειξαν ότι η ακρόασή τους ήταν αναγκαία ένεκα ειδικών λόγων, έγιναν δεκτά σε ακρόαση.
            
         
               (7)
            
            
               Η Επιτροπή αναζήτησε και επαλήθευσε όλες τις πληροφορίες που έκρινε απαραίτητες προκειμένου να προσδιορισθεί η καταλληλότητα των ισχυόντων μέτρων.
            
         Β.   ΠΟΡΙΣΜΑΤΑ ΤΗΣ ΕΡΕΥΝΑΣ ΚΑΙ ΠΕΡΑΤΩΣΗ ΤΗΣ ΜΕΡΙΚΗΣ ΕΝΔΙΑΜΕΣΗΣ ΕΠΑΝΕΞΕΤΑΣΗΣ
   1.   Εισαγωγές πυριτίου από την ΛΔΚ στην ΕΕ των 10
   
               (8)
            
            
               Η έρευνα έδειξε ότι η μέση ετήσια αύξηση του όγκου των εισαγωγών πυριτίου από τη ΛΔΚ, στην ΕΕ των 10, όπως δήλωσε η Eurostat, ήταν περίπου 13 % το 2001 και το 2002. Το 2003 ο όγκος των εισαγωγών αυξήθηκε κατά 54 % περίπου λόγω της σημαντικής αύξησης κατά την περίοδο Οκτωβρίου-Δεκεμβρίου.
            
         
               (9)
            
            
               Επιπλέον, διαπιστώθηκε υπερβολική αύξηση του όγκου των εισαγωγών περίπου 120 % σε σύγκριση με την ίδια περίοδο του προηγούμενου έτους, ακριβώς πριν από τη διεύρυνση, δηλαδή τον Ιανουάριο-Απρίλιο 2004.
            
         
               (10)
            
            
               Η έρευνα έδειξε περαιτέρω ότι οι εισαγωγές πυριτίου από τη ΛΔΚ στην ΕΕ των 10 μειώθηκε μετά τη διεύρυνση. Η μείωση μπορούσε να εξηγηθεί από την υπερβολική αύξηση του όγκου των εισαγωγών πριν από τη διεύρυνση.
            
         
               (11)
            
            
               Επιπλέον, τα στατιστικά στοιχεία για τις εισαγωγές στην ΕΕ των 10 κατά την περίοδο μετά τη διεύρυνση δείχνουν ότι η μείωση του όγκου των εισαγωγών από τη ΛΔΚ συμπίπτει με την προοδευτική αύξηση των εισαγωγών, καταγωγής Νορβηγίας και Βραζιλίας, καθώς και τις πωλήσεις από τα δεκαπέντε κράτη μέλη που αποτελούσαν την Ευρωπαϊκή Ένωση πριν από τη διεύρυνση (ΕΕ των 15).
            
         2.   Ζήτηση πυριτίου στην ΕΕ των 10
   
               (12)
            
            
               Η ζήτηση πυριτίου στην ΕΕ των 10 καθορίσθηκε με βάση τις συνολικές εισαγωγές μείον τις συνολικές εξαγωγές. Πρέπει να σημειωθεί ότι δεν υπάρχει δηλωθείσα παραγωγή πυριτίου στην ΕΕ των 10.
            
         
               (13)
            
            
               Λαμβανομένης υπόψη της υπερβολικής αύξησης του όγκου των εισαγωγών από τη ΛΔΚ πριν από τη διεύρυνση, κρίθηκε αναγκαίο να γίνουν ορισμένες προσαρμογές στους όγκους των εισαγωγών μεταξύ του 2003 και του 2004 για να καθορισθεί ποιο θα ήταν κανονικά το επίπεδο των εισαγωγών κατά τη διάρκεια αυτής της περιόδου αν δεν είχε γίνει η διεύρυνση.
            
         
               (14)
            
            
               Από την άποψη αυτή, διαπιστώθηκε ότι η μέση ετήσια αύξηση του όγκου των εισαγωγών από τη ΛΔΚ το 2001 και το 2002 ήταν 13 %. Πάνω σε αυτή τη βάση, το επίπεδο των κανονικών εισαγωγών από τη ΛΔΚ το 2003 και το 2004 καθορίστηκε με την προσθήκη ετήσιας αύξησης 13 % στον όγκο των εισαγωγών των προηγούμενων ετών, που κανονικά μπορούσε να αναμένεται ότι θα ήταν το επίπεδο των εισαγωγών κατά τις περιόδους αυτές αν δεν είχε γίνει η διεύρυνση.
            
         
               (15)
            
            
               Με βάση την ίδια μέθοδο, υπολογίσθηκαν οι εξαγωγές από την ΕΕ των 10 το 2004 με την προσθήκη στις συνολικές εξαγωγές του 2003 μιας κανονικής αύξησης 80 % που διαπιστώθηκε ότι ήταν η μέση ετήσια αύξηση του όγκου των εξαγωγών το 2002 και το 2003.
               Πίνακας 1
               Ζήτηση πυριτίου στην ΕΕ των 10
               
                           (σε τόνους)
                        
                     
                           Έτος
                        
                        
                           2000
                        
                        
                           2001
                        
                        
                           2002
                        
                        
                           2003
                        
                        
                           2004 (εκτίμηση)
                        
                     
                           Εισαγωγές στην ΕΕ των 10
                        
                        
                           18 815
                        
                        
                           19 802
                        
                        
                           22 661
                        
                        
                           23 855 (εκτίμηση)
                        
                        
                           26 957
                        
                     
                           Εξαγωγές από την ΕΕ των 10
                        
                        
                           37
                        
                        
                           6
                        
                        
                           84
                        
                        
                           153
                        
                        
                           275
                        
                     
                           Συνολική ζήτηση στην ΕΕ των 10
                        
                        
                           18 778
                        
                        
                           19 795
                        
                        
                           22 576
                        
                        
                           23 703
                        
                        
                           26 682
                        
                     
                           
                              Πηγή: Eurostat και εκτιμώμενα στοιχεία για το 2003 και το 2004.
                        
                     
         
               (16)
            
            
               Υπό το πρίσμα των ανωτέρω, διαπιστώθηκε ότι η ζήτηση στην ΕΕ των 10 είναι περίπου 6 % του επιπέδου της ζήτησης στην ΕΕ των 15 όπως υπολογίστηκε στην τελευταία έρευνα επανεξέτασης ενόψει της λήξης ισχύος των μέτρων αντιντάμπινγκ που έχουν επιβληθεί στις εισαγωγές πυριτίου καταγωγής ΛΔΚ, στο πλαίσιο του κανονισμού (ΕΚ) αριθ. 398/2004.
            
         3.   Εναλλακτικές πηγές προμήθειας για την κάλυψη της ζήτησης στην ΕΕ των 10
   
               (17)
            
            
               Η έρευνα έδειξε ότι υπάρχουν πολλές πιθανές πηγές προμήθειας, εναλλακτικές της προμήθειας από τη ΛΔΚ, που μπορούν να καλύψουν τη ζήτηση στην ΕΕ των 10 ακόμη και αν η επέκταση του δασμού αντιντάμπινγκ από την ΕΕ των 15 στα δέκα νέα κράτη μέλη εξαλείψουν εξ ολοκλήρου ή καταλήξουν σε μείωση των εισαγωγών από τη ΛΔΚ.
            
         
               (18)
            
            
               Υπάρχουν περίπου 18 000 τόνοι διαθέσιμης προμήθειας πυριτίου από την ΕΕ των 15. Αυτός ο υπολογισμός έγινε με βάση την τελευταία έρευνα επανεξέτασης ενόψει της λήξης ισχύος των μέτρων αντιντάμπινγκ που έχουν επιβληθεί στις εισαγωγές πυριτίου, καταγωγής ΛΔΚ. Διαπιστώθηκε ότι η παραγωγή πυριτίου, στην ΕΕ των 15 ανερχόταν σε περίπου 148 000 τόνους το 2001. Η ίδια έρευνα επανεξέτασης ενόψει της λήξης ισχύος διαπίστωσε ότι υπήρχαν περίπου 166 000 τόνοι ικανότητας παραγωγής στην ΕΕ των 15, που δείχνει ότι υπάρχει πλεονάζουσα παραγωγικότητα περίπου 18 000 τόνων.
            
         
               (19)
            
            
               Επιπλέον, άλλες πιθανές πηγές προμήθειας πυριτίου (που δεν υπόκεινται σε δασμούς αντιντάμπινγκ) είναι, μεταξύ άλλων, η Νορβηγία (με πλεονάζουσα ικανότητα 18 000 τόνων), η Βραζιλία, ο Καναδάς και οι ΗΠΑ.
            
         
               (20)
            
            
               Όπως υπογραμμίζεται στην αιτιολογική σκέψη (11), διαπιστώθηκε επίσης ότι, κατά την περίοδο μετά τη διεύρυνση, δηλαδή Μάιος-Νοέμβριος 2004, για την οποία υπάρχουν αξιόπιστα στοιχεία από την Eurostat, οι εισαγωγές από άλλες πηγές, ιδίως τη Νορβηγία και τη Βραζιλία, καθώς και οι πωλήσεις από την ΕΕ των 15 αυξήθηκαν σταδιακά. Οι πωλήσεις από την ΕΕ των 15 τετραπλασιάσθηκαν, οι όγκοι των εισαγωγών από τη Νορβηγία πενταπλασιάσθηκαν και από τη Βραζιλία αυξήθηκαν έξι φορές περισσότερο σε σύγκριση με την ίδια περίοδο το 2003.
               Πίνακας 2
               Όγκοι εισαγωγών στην ΕΕ των 10 από τη Νορβηγία και τη Βραζιλία και πωλήσεις από την ΕΕ των 15
               
                           (σε τόνους)
                        
                     
                           Περίοδος του έτους
                        
                        
                           Πωλήσεις από την ΕΕ των 15
                        
                        
                           Όγκοι εισαγωγών από τη Νορβηγία
                        
                        
                           Όγκοι εισαγωγών από τη Βραζιλία
                        
                     
                           Μάιος-Νοέμβριος 2003
                        
                        
                           2 070
                        
                        
                           238
                        
                        
                           152
                        
                     
                           Μάιος-Νοέμβριος 2004
                        
                        
                           7 772
                        
                        
                           1 144
                        
                        
                           975
                        
                     
         
               (21)
            
            
               Με βάση τα ανωτέρω, δεν υπάρχουν σοβαροί λόγοι να πιστεύεται ότι θα υπάρχει ακόμα έλλειψη πυριτίου στην αγορά της ΕΕ των 10.
            
         4.   Εκτίμηση των επιπτώσεων του κόστους
   
               (22)
            
            
               Όπως δήλωσαν διάφορα ενδιαφερόμενα μέρη, το πυρίτιο είναι ένα ενδιάμεσο προϊόν το οποίο χρησιμοποιείται από ελάχιστες μόνον μεταποιητικές βιομηχανίες στα νέα κράτη μέλη, ιδίως για την παραγωγή δευτερογενούς κραματοποιημένου αλουμινίου.
            
         
               (23)
            
            
               Οι παραγωγοί αλουμινίου στην ΕΕ των 10 επιβεβαιώνουν ότι η μέση αναλογία πυριτίου που καταναλώνεται στη διαδικασία παραγωγής δευτερογενούς κραματοποιημένου αλουμινίου κυμαίνεται μεταξύ 3 και 13,5 %.
            
         
               (24)
            
            
               Η έρευνα έδειξε ότι η αύξηση της τιμής πυριτίου στην ΕΕ των 10 ή η στροφή προς άλλες εναλλακτικές πηγές προμήθειας ενδέχεται να έχει ελάχιστες επιπτώσεις στο κόστος παραγωγής των χρηστών στην ΕΕ των 10.
            
         
               (25)
            
            
               Με βάση τα προαναφερθέντα ποσοστά κατανάλωσης πυριτίου κατά την παραγωγή δευτερογενούς κραματοποιημένου αλουμινίου και δεδομένου ότι ο δασμός αντιντάμπινγκ που επιβλήθηκε στις εισαγωγές πυριτίου από τη ΛΔΚ είναι 49 %, η επίπτωση του κόστους στους παραγωγούς δευτερογενούς κραματοποιημένου αλουμινίου θα κυμαίνεται μόνον μεταξύ 1,4 έως 6,6 % του συνολικού κόστους παραγωγής δευτερογενούς κραματοποιημένου αλουμινίου.
            
         
               (26)
            
            
               Ορισμένα ενδιαφερόμενα μέρη ανέφεραν ότι, με την επέκταση των μέτρων αντιντάμπινγκ στις εισαγωγές στην ΕΕ των 10, αναζητήθηκαν εναλλακτικές πηγές προμήθειας πυριτίου αλλά ότι αυτές οι εναλλακτικές πηγές προμήθειας είχαν ως συνέπεια να αυξηθούν οι τιμές του πυριτίου κατά περίπου 34 %. Από την άποψη αυτή, διαπιστώθηκε ότι η επίπτωση του κόστους για τους παραγωγούς δευτερογενούς κραματοποιημένου αλουμινίου θα ήταν ακόμη μικρότερη και θα κυμαινόταν μεταξύ 1 έως 4,6 % του συνολικού κόστους παραγωγής δευτερογενούς κραματοποιημένου αλουμινίου.
            
         5.   Παρατηρήσεις των ενδιαφερομένων μερών
   
               (27)
            
            
               Πολλοί εισαγωγείς και χρήστες ισχυρίσθηκαν ότι θα υπάρξει έλλειψη προμήθειας πυριτίου στην ΕΕ των 10. Εντούτοις, όπως υπογραμμίζεται στις αιτιολογικές σκέψεις 11, 19 και 20, μετά τη διεύρυνση, οι όγκοι των εισαγωγών από τη ΛΔΚ στην ΕΕ των 10 αντικαθίστανται προοδευτικά από το πυρίτιο, καταγωγής ΕΕ των 15, τη Νορβηγία και τη Βραζιλία. Επομένως δεν υπάρχει λόγος να πιστεύεται ότι θα υπάρξει έλλειψη πυριτίου στην αγορά της ΕΕ των 10.
            
         
               (28)
            
            
               Ένας από τους χρήστες στην ΕΕ των 10 καθώς και οι αρχές της Σλοβακίας και της Σλοβενίας ισχυρίσθηκαν ότι το πυρίτιο από άλλες πηγές είναι διαφορετικό από πλευράς ποιότητας με εκείνο της ΛΔΚ. Από την άποψη αυτή, σημειώνεται ότι ο κανονισμός (ΕΚ) αριθ. 398/2004 για την περάτωση της επανεξέτασης ενόψει της λήξης ισχύος των μέτρων αντιντάμπινγκ που επιβλήθηκαν στις εισαγωγές πυριτίου καταγωγής ΛΔΚ, ανέφερε ότι το πυρίτιο που παράγεται στη ΛΔΚ και εξάγεται στην Κοινότητα, καθώς και το πυρίτιο που παράγεται στη Νορβηγία και εκείνο που κατασκευάζεται στην Κοινότητα από τους κοινοτικούς παραγωγούς, έχουν τα ίδια βασικά φυσικά και χημικά χαρακτηριστικά και τις ίδιες βασικές χρήσεις. Ως εκ τούτου, τα προϊόντα αυτά θεωρούνται ομοειδή προϊόντα, κατά την έννοια του άρθρου 1 παράγραφος 4 του βασικού κανονισμού. Αποφασίσθηκε ότι δεν έπρεπε να γίνουν προσαρμογές όσον αφορά την ποιότητα του προϊόντος. Επομένως, δεν υπάρχει λόγος να πιστεύεται ότι οι κινεζικές εισαγωγές στην ΕΕ των 10 οι οποίες αντικαταστάθηκαν από τις εισαγωγές από τις προαναφερθείσες χώρες, ήταν διαφορετικές από πλευράς ποιότητας. Επιπλέον, η αύξηση των εισαγωγών από άλλες χώρες, όπως υπογραμμίζεται στις αιτιολογικές σκέψεις 11, 19 και 20, δείχνει ότι τα προϊόντα είναι υποκαταστάσιμα.
            
         
               (29)
            
            
               Ο ίδιος χρήστης ισχυρίσθηκε επίσης ότι, η επίπτωση στο κόστος για τους παραγωγούς δευτερογενούς κραματοποιημένου αλουμινίου δεν είναι αμελητέα, δεδομένων των χαμηλών περιθωρίων κέρδους του ίδιου βιομηχανικού κλάδου. Από την άποψη αυτή, υπενθυμίζεται ότι στις αιτιολογικές σκέψεις 25 και 26 συνήχθη το συμπέρασμα ότι θα είναι περιορισμένη η επίπτωση της επέκτασης των μέτρων αντιντάμπινγκ στους χρήστες μεταλλικού πυριτίου στην ΕΕ των 10 με μέγιστη αύξηση 6,6 % στο συνολικό κόστος παραγωγής δευτερογενούς κραματοποιημένου αλουμινίου. Εντούτοις, αυτό δεν αποτελεί τόσο σημαντικό επιτακτικό λόγο ώστε να τροποποιηθούν τα ισχύοντα μέτρα με την εισαγωγή μεταβατικών ρυθμίσεων. Όντως, αυτή η επίπτωση δεν διαφέρει ουσιαστικά από την επίπτωση που εκτιμήθηκε για την ΕΕ των 15 κατά την έρευνα που οδήγησε στην επιβολή των οριστικών μέτρων το 2004, κατά την οποία είχε συναχθεί το συμπέρασμα ότι τα ισχύοντα μέτρα δεν θα είχαν σημαντικές επιπτώσεις στους χρήστες.
            
         6.   Συμπέρασμα
   
               (30)
            
            
               Λόγω της περιορισμένης επίπτωσης του δασμού στο κόστος παρασκευής κραματοποιημένου αλουμινίου στην ΕΕ των 10 και της ύπαρξης εναλλακτικών πηγών προμήθειας στην ΕΕ των 10, συνάγεται το συμπέρασμα ότι η επέκταση των ισχυόντων μέτρων από την ΕΕ των 15 στην ΕΕ των 10, δεν θα προκαλέσει αιφνίδιες και άκρως αρνητικές επιπτώσεις στα ενδιαφερόμενα μέρη, καθώς και στους χρήστες, στους διανομείς και στους καταναλωτές. Επομένως, δεν αιτιολογούνται μεταβατικές ρυθμίσεις,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η μερική ενδιάμεση επανεξέταση των μέτρων αντιντάμπινγκ που εφαρμόζονται στις εισαγωγές πυριτίου, καταγωγής Λαϊκής Δημοκρατίας της Κίνας, η οποία κινήθηκε δυνάμει του άρθρου 11 παράγραφος 3 και του άρθρου 22 στοιχείο γ) του κανονισμού (ΕΚ) αριθ. 384/96, περατώνεται.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Μαΐου 2005.
      
         
            Για το Συμβούλιο
         
         
            Ο Πρόεδρος
         
         J.-L. SCHILTZ
         
      
   
   
      (1)  ΕΕ L 56 της 6.3.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 461/2004 (ΕΕ L 77 της 13.3.2004, σ. 12).
   
      (2)  ΕΕ L 66 της 4.3.2004, σ. 15.
   
      (3)  ΕΕ C 70 της 20.3.2004, σ. 15.